Varnávas

Varnávas () on Kreikan kylä sekä samanniminen Marathónaksen kunnan kunnallisyksikkö (Δημοτική Ενότητα Βαρνάβα, Dimotikí Enótita Varnáva) ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 2 081 ja varsinaisen Varnávaksen kylän väkiluku 1 326 (vuonna 2011).

Varnávaksen kylä sijaitsee Attikan koillisosassa linnuntietä noin 32 kilometriä koilliseen Ateenasta. Kylä on nimetty apostoli Barnabaan mukaan. Kylän lähellä on kaksi luostaria, Vapahtajan kirkastumisen luostari (Moní Metamorfóseos Sotíros) ja Neitsyt Marian luostari (Moní Panagías). Varnávaksen kunnallisyksikkö käsittää Marathónaksen kunnan pohjoisosan.

Varnávas oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Marathónaksen kuntaan yhdessä Grammatikón ja Néa Mákrin kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Varnávaksen kunnallisyksikkö muodostuu seuraavista kylistä ja muista asutuksista:

 Kylä tai muu asutus Väkiluku (2011) Agía Paraskeví 244 Ágioi Dimítrios kai Panteleímonas 189 Ágios Ioánnis 81 Limniónas 7 Moní Metamorfóseos Sotíros (luostari) 136 Moní Panagías (luostari) 32 Pouríthi 66 Varnávas 1 326 Yhteensä: 2 081

 Lähteet 

Luokka:Attikan entiset kunnat
Luokka:Attikan kylät
Luokka:Marathónas